als_Latn dik_Latn sag_Latn
Rubin Hebaj ka nënshkruar me Domzhalen në Slloveni, ndërkohë që ish-sulmuesi i Vllaznisë, Edi Martini, tregon se 19-vjeçari shkodran i ka befasuar të gjithë në këto ditë. Martini, që ka drejtuar Vllazninë si trajner, shprehet se në vendin tonë duhen mbështetut më shumë rtë rinjtë, ndërkohë që sqaroi se klubi kishte përfituar më parë nga Hebaj, kur ai u transferua te Rijeka në Kroaci, ndërsa këtë herë nuk ishte e mundur diçka e tillë, pasi kishte një klauzolë që e lejonte të largohej jashtë vendit.
“Hebaj është një futbollist i talentuar me të ardhme përpara. Ka bërë testet mjekësore tek Domzhale dhe ka befasuar drejtuesit e klubit. Është një ekip që promovon të rinjtë dhe ata shpresojnë ta shesin në të ardhmen për të përfituar sa më shumë. Mendoj që Hebaj ka bërë zgjedhjen e duhur”, tha Martini fillimisht në Supersport.
TË RINJTË – “Duhet të ketë më shumë besim tek të rinjtë nga trajnerët , por ata kanë shumë kërkesa dhe presion nga drejtuesit e klubeve. Në Slloveni po punojnë shumë me djemtë e rinj.
KONTRATA – “Skuadra ka përfituar nga largimi i Hebajt kohë më parë në Kroaci. Ka patur një klauzolë për tu larguar jashtë shtetit. Ai ka shpërthyer këtë sezon edhe pse nuk ka bërë ndonjë gjë të jashtëzakonshme. Megjithatë ata kanë kohë që e shohin. Kjo është dicka e mirë në favor të futbollistit.
als_Latn als_Latn als_Latn als_Latn